Առաջին անգամ ղարաբաղյան կարգավորման վերաբերյալ փաստաթուղթ ներկայացվեց 1991թ.-ին, երբ տեղի ունեցավ Ելցինի եւ Նազարբաեւի այցելությունը Բաքու, Գյանջա, Ստեփանակերտ, Երեւան, որտեղ նրանց միացավ Լեւոն Տեր-Պետրոսյանը: Իսկ Ժելեզնավոդսկ քաղաքում ընդունվեց «Ժելեզնավոդսկի կոմյունիկեն», որը արցախյան կարգավորման առաջին կիսամիջազգային փաստաթուղթն է: Նրանում հստակ նշվում է, որ Ղարաբաղը պետք է մնա Ադրբեջանի կազմում: Ղարաբաղից այդ բանակցություններին մասնակցում էին Ռոբերտ Քոչարյանը եւ Լեոնարդ Պետրոսյանը: